Katetrizácia močového mechúra

Cievkovanie (katetrizácia) je zavedenie sterilného močového katétra močovou rúrou do močového mechúra. Močový katéter je latexová alebo silikónová hadička, ktorá sa zavádza len v nevyhnutnom prípade, pretože cievkovanie je spojené s rizikom infekcie močových ciest, močového mechúra prípadne obličiek.

Cieľom cievkovania je:
Odčerpať moč z močového mechúra
Odobrať vzorku sterilného moču na vyšetrenie
Zabrániť pomočovaniu (zavedenie permanentného močového katétra)
Vypláchnuť močový mechúr
Zistiť množstvo reziduálneho moču v močovom mechúre po vymočení
Vpravenie kontrastnej látky do močového mechúra pred vyšetrením
Aplikácia liečiv
Vyprázdnenie močového mechúra pred operáciou, pôrodom

Druhy močových katétrov 
Močové katétre sú pomenované podľa autorov, ktorí ich ako prví použili. Ich priemer a obvod sa určuje podľa Charriérovej stupnice (°Ch). Čísla sú uvedené na ich konci katétra. Najčastejšie sa používajú močové katétre 18 – 24 °Ch. Čím vyššie je číslo, tým je väčší lúmen močového katétra. Močové cievky sú dlhé 33 – .
Nelatónov katéter je dlhý 24 – , je mäkký a rovný. Na konci má jeden alebo dva otvory. Používa sa najmä na jednorazové cievkovanie, u detí, nepokojných pacientov, u žien v druhej polovici tehotenstva.
Tiemannov katéter je polotuhý, zobákovito zahnutý a ukončený guľôčkou. Používa sa na cievkovanie mužov so zväčšenou prostatou.
Mercierov katéter je polotuhý a koniec má zahnutý do tupého uhla.
Kovový katéter má tvar písmena S, používa sa na cievkovanie mužov, ktorí majú zúženú močovú rúru.
Foleyho katéter (balóniková cievka) má nad bočným otvorom (2 – ) od plného konca okolo celého obvodu malý balónik, ktorý je pri zavádzaní spľasnutý. Po jeho zavedení do močového mechúra sa naplní sterilnou vodou (aqua pro injectione), aby sa fixoval proti vypadnutiu. pozn. charrierova stupnice  je Francouzka stupnice dělená na 1/3 mm   Tzn  průměr  katetr Ch 18   =  6 mm

Komplikácie katetrizácie 

Zanesenie infekcie do močového mechúra a močových ciest (pri nedôkladnej hygiene ústia močovej rúry a oblasti sliznice genitálií, pri znesterilnení katétra).
Nevhodné zvolenie veľkost katétra (ak moč obteká okolo cievky).
Zmenšenie kapacity močového mechúra pri dlhodobom napojení na katéter.
Traumatické poškodenie močovej rúry pri neopatrnom zavedení cievky.
Vytrhnutie močového katétra pri zmätených a nepokojných pacientoch.
Nemožnosť zavedenia katétra kvôli zúženiu močovej trubice (nádory...)

Zdroje 
KELNAROVÁ, Jarmila. Ošetřovatelství pro zdravotnické asistenty, str. 82
KONTROVÁ, Ľubica. Základy ošetrovania a asistencie, str.158
KONTROVÁ, Ľubica. Základy ošetrovania a asistencie, str.160
JIRKOVSKÝ, Daniel a Marie HLAVÁČOVÁ. Ošetřovatelské postupy a intervence, str.220

Urológia